April | 2013 | Vlytige Vingers
April 25, 2013 Madelie Human	12 Kommentaar
Ek kon dit eenvoudig nie weerstaan om ook een te maak toe ek onlangs hierdie idee op die internet raakloop nie. Dit was lekker vinnig en heerlik bevredigend om te maak. Die wol wat ek gebruik het, is Kismet se variagated Colourmatic Aran. Die denimblou, grys en bruin pas by so baie van my goed.
'n Vinnige serpie
April 5, 2013 Madelie Human	10 Kommentaar
Toe ek hierdie oulike patroon sien, moes ek dit eenvoudig probeer. Dis 'n variasie van die Queen Anne Lace patroon en ek het myne met 100g mengsel van Bamboes en sybokhaar gemaak. Heerlik sag!!
Wat is op die oomblik aan my haak?
April 3, 2013 Madelie Human	3 Kommentaar
Ek het geswig om voordat my crazyghan klaar is met nog twee nuwe projekte te begin! Wie kan dit nou weerstaan as die wolle so yummy is??
Hierdie is 'n trui vir myself volgens 'n ontwerp deur Sylvia Cosh, my gunsteling ontwerper van gehekelde kledingstukke. Dis van 'n versameling van One of a Kind Yarns se wolle wat alles van natuurlike vesel gemaak is. Daar is 100%lamswol, sy, katoen, bamboes sybokhaar van die bababokkies en nog vele meer. Hier voor in my wolbakkie lê 'n bolletjie Egiptiese katoen – to die for!!! Ek is beslis in die wollehemel!!
Die Yarnies se saamhekelprojek: 'n Crazyghan!
April 3, 2013 Madelie Human	5 Kommentaar
Ons is 'n groep wolentoesiaste wat saamkuier op Facebook en het onlangs besluit om saam 'n kombersprojek aan te pak. Ons volg almal dieselfde basiese idee, maar dit staan elkeen vry om haar eie kop te volg. Die kombers bestaan uit ses stroke blokke afgewissel met ses stroke rye. Lees voort →
Mandala vir my wasgoedmandjie
April 3, 2013 Madelie Human	Lewer kommentaar
Die deksel van my wasgoedmandjie begin verweer, maar die mandjie makeer nog niks. My plan was om dit oor te trek met laslapwerk, maar toe kom ek op 'n heerlike Mandalapatroon af wat ek graag wil probeer …